[{"text_idx": "#000002", "text": "Wrth grwydro copaon cyfareddol yr ardal, hawdd iawn yw deall pam fod gan Lyn Llech Owain, y mae ei chwedlau hynafol yn dyddio\u2019n o\u0302l i ddiwedd y 14eg ganrif, le mor bwysig yn hanes Cymru."}, {"text_idx": "#000003", "text": "Mae gan y Parc 180 erw hwn lwybrau natur, ardal antur sy\u2019n cynnwys maes chwarae antur a wnaed o bren a maes chwarae i blant bach, ac felly mae\u2019n lle gwych i ddod a\u0302\u2019r teulu cyfan i fwynhau diwrnod allan. Trwy ddilyn trac drwy\u2019r goedwig, gallwch fynd ar daith gerdded neu feiciau drawiadol o amgylch y parc gwledig, ac mae llwybr beiciau mynydd garw ar gyfer y beicwyr mwy anturus yn eich plith."}, {"text_idx": "#000004", "text": "Yng nghanol y Parc Gwledig, ceir llyn sy\u2019n dynodi tarddiad y ddwy afon Gwendraeth. Mae\u2019r llyn wedi\u2019i amgylchynu gan fawnog, ac mae\u2019r cynefin prin hwn wedi\u2019i ddynodi\u2019n Safle o Ddiddordeb Gwyddonol Arbennig. Mewn mannau eraill, mae llecynnau o weundiroedd a choetiroedd llydanddail brodorol yn cael eu gwella a\u2019u helaethu drwy glirio ac addasu\u2019r coetiroedd conwydd sydd yma\u2019n barod."}, {"text_idx": "#000005", "text": "Yn sgil rhwydwaith o lwybrau cerdded, gellir mwynhau cerdded yn y llecyn hwn. Mae\u2019r arwyneb ar nifer o\u2019r llwybrau yn dda ac maent yn hygyrch i ddefnyddwyr cadeiriau olwyn. Mae llwybr pwrpasol yn caniata\u0301u i bobl gerdded dros y fawnog ac o amgylch y llyn yn ddiogel. Saif y Ganolfan Ymwelwyr wrth ymyl y llyn. O\u2019r man hwnnw, gellir mwynhau golygfeydd godidog o\u2019r llyn a thu hwnt. Yn ogystal a\u0302 hynny, mae\u2019r caffi ar y safle yn gwerthu cynnyrch cartref o ansawdd uchel. Mae yma hefyd lefydd i gael picnic a thai bach, ac mae modd i bobl anabl ddefnyddio\u2019r cyfleusterau i gyd."}, {"text_idx": "#000012", "text": "Byrddau gwybodaeth am fyd natur\nCreaduriaid a phlanhigion y pyllau"}, {"text_idx": "#000013", "text": "Cyfarwyddiadau i Llyn Llech Owain"}, {"text_idx": "#000016", "text": "Ers sefydlu partneriaeth Parc Rhanbarthol y Cymoedd yn 2020, mae ymdrechion cyfunol unigolion a sefydliadau ar draws Cymoedd y De wedi dod a\u0302 thon o newid cadarnhaol - yn gymdeithasol, yn economaidd ac yn amgylcheddol. Daeth 12 o barciau a mannau gwyrdd rhagorol ar..."}, {"text_idx": "#000017", "text": "Canmol Gwarcheidwaid amgylcheddol Cymoedd y De"}]